b'\n_START_ARTICLE_\nJakov Petrovi\xc4\x8d Kulnjev\n_START_SECTION_\n\xc5\xbdivljenje\n_START_PARAGRAPH_\nMed 21. aprilom 1770 in 18. februarjem 1785 se je \xc5\xa1olal v Voja\xc5\xa1ki \xc5\xa1oli poljskega plemstva; po zaklju\xc4\x8dku \xc5\xa1olanja je bil dodeljen v \xc4\x8cernigovski pehotni polk. A \xc5\xbee v istem tednu, 25. februarja 1785 je bil preme\xc5\xa1\xc4\x8den v Sanktpeterbur\xc5\xa1ki dragonski polk; z njim se je leta 1789 udele\xc5\xbeil bojev proti Turkom. Med 11. majem 1792 in 27. marcem 1793 je sodeloval v bojih na Poljskem._NEWLINE_Naslednje leto je bil preme\xc5\xa1\xc4\x8den v Perejaslaveljski konjeni\xc5\xa1ko-lovski polk, s katerim se je udele\xc5\xbeil bojev proti poljskim upornikom. Za svoje zasluge v bojih je bil 28. oktobra 1794 povi\xc5\xa1an v stotnika in 7. novembra istega leta \xc5\xa1e v majorja. Po razpustitvi polka 20. marca 1797 je bil preme\xc5\xa1\xc4\x8den v Sumijski huzarski polk, 21. avgusta istega leta v Ivanovski huzarski polk, nato pa je bil 8. maja 1801 preme\xc5\xa1\xc4\x8den nazaj v Sumijski huzarski polk._NEWLINE_8. avgusta 1806 je bil skupaj s celotnim skvadronom preme\xc5\xa1\xc4\x8den v Grodnenski huzarski polk. Med 4. novembrom 1806 in 16. marcem 1807 se je bojeval proti Francozom v Prusiji. 20. aprila istega leta je bil povi\xc5\xa1an v podpolkovnika, 26. aprila 1808 je bil povi\xc5\xa1an v polkovnika in avgusta istega leta \xc5\xa1e v generalmajorja.'